《陪侍讲常侍二先生宴赵氏家园次常侍韵》
明代·王祎

翠岘峰前画水边，相携胜地似平泉。容台先生形似鹤，禁林学士性如弦。

政喜典刑存故老，从教谈笑挟飞仙。良辰胜集何能继，他日应须话往年。

作者简介：王祎(yī)[公元一三二一年至一三七三年]（一作袆），字子充，义乌来山人，后依外祖父居青岩傅。生于元英宗至治元年，卒于明太祖洪武五年，年五十二岁。幼敏慧。及长，师柳贯、黄溍，遂以文章著名。太祖召授江南儒学提举。后同知南康府事，多惠政。洪武初，诏与宋濂为总裁，与修元史。书成，擢翰林待制。以招谕云南，死于节，谥忠文。祎著有《王忠文公集》二十四卷，及大事记续编，《四库总目》又曾重修革象新书，并传于世。